ଭୁବନେଶ୍ୱର, ଅଗଷ୍ଟ ୧୭ (ଲୋକାଲ ୱାୟାର): ମୁଖ୍ୟମନ୍ତ୍ରୀ ରାଜ୍ୟ ଭିନ୍ନକ୍ଷମ କମିଶନର ଅଧ୍ୟକ୍ଷା ଭାବେ ସୁଲୋଚନା ଦାସଙ୍କୁ ନିଯୁକ୍ତ କରିଛନ୍ତି ।
ସାମ୍ବାଦିକରୁ ନେତା ହୋଇଥିବା ଦାସ ଲୋକାଲ ୱାୟାରକୁ ସାକ୍ଷାତକାର ପ୍ରଦାନ କରି ଦିବ୍ୟାଙ୍ଗ ସଶକ୍ତିକରଣକୁ ପ୍ରାଥମିକତା ଦେବା ସମ୍ପର୍କରେ ଆଲୋଚନା କରିଥିଲେ ।
ପ୍ରଶ୍ନଃ ଆପଣ ରାଜନୀତିରେ ସକ୍ରିୟ । କିନ୍ତୁ ରାଜ୍ୟ ଭିନ୍ନକ୍ଷମ କମିଶନ ସରକାରଙ୍କ ଦ୍ୱାରା ପରିଚାଳିତ ଏକ ଅଣରାଜନୈତିକ ସଂସ୍ଥା । ଆପଣ କିପରି ଏହାକୁ ପରିଚାଳନା କରିବେ?
ଉତ୍ତରଃ ରାଜନୀତି ଜନ ସେବାର ଏକ ମାଧ୍ୟମ । ମୁଖ୍ୟମନ୍ତ୍ରୀ ଏହି ଗୁରୁ ଦାୟିତ୍ୱ ମୋ ଉପରେ ନ୍ୟସ୍ତ କରି ଦିବ୍ୟାଙ୍ଗମାନଙ୍କ ସେବା କରିବା ଓ ସେମାନଙ୍କ ଆପତ୍ତି ଅଭିଯୋଗ ଶୁଣିବାକୁ ଦାୟିତ୍ୱ ଦେଇଛନ୍ତି । ମୁଁ ମୋ ନୂଆ କର୍ତ୍ତବ୍ୟକୁ ଅଣରାଜନୈତିକ ଢଙ୍ଗରେ ଦକ୍ଷତାର ସହ ପାଳନ କରିବି ।
ସମ୍ବିଧାନରେ ଦିବ୍ୟାଙ୍ଗମାନଙ୍କୁ ଅନ୍ୟମାନଙ୍କ ସହ ସମାନ ଓ ଏକାଭଳି ସୁଯୋଗ ପ୍ରଦାନ କରାଯାଇଛି, କମିଶନ ଏହି ସାମ୍ବିଧାନିକ ବିଧି ବ୍ୟବସ୍ଥା ପୂରଣ କରିବାକୁ ଚେଷ୍ଟା କରିବ ।
ପ୍ରଶ୍ନଃ ଆପଣ କେଉଁ କ୍ଷେତ୍ରକୁ ଗୁରୁତ୍ୱ ଦେବେ ଓ କଣ ସବୁ ଚ୍ୟାଲେଞ୍ଜ ଆସିବ ବୋଲି ଭାବୁଛନ୍ତି?
ଉତ୍ତରଃ ରାଜ୍ୟ ଭିନ୍ନକ୍ଷମ କମିଶନଙ୍କ ମାଧ୍ୟମରେ ଦିବ୍ୟାଙ୍ଗ ସଶକ୍ତିକରଣକୁ ମୁଁ ପ୍ରାଧାନ୍ୟ ଦେବି । ସାମାଜିକ ସୁରକ୍ଷା ଯୋଜନା ଓ ସୁବିଧା ସୁଯୋଗରୁ ଯେପରି ଦିବ୍ୟାଙ୍ଗମାନେ ବଂଚିତ ନହୁଅନ୍ତି ତାହା ସୁନିଶ୍ଚିତ କରିବାକୁ ମୁଁ ଚେଷ୍ଟା କରିବି ।
ପ୍ରଶ୍ନଃ ସରକାରୀ ସୁବିଧାସୁଯୋଗ ପାଇଁ ଯୋଗ୍ୟତା ହାସଲ କରିବାକୁ ମେଡିକାଲ ବୋର୍ଡ ନିକଟରୁ ଡାକ୍ତରୀ ପ୍ରମାଣପତ୍ର ହାସଲ ବେଳେ ଦିବ୍ୟାଙ୍ଗମାନଙ୍କୁ ହଇରାଣ କରାଯାଉଥିବା ଖବର ନଜରକୁ ଆସୁଛି ।
ଉତ୍ତରଃ ବ୍ୟବସ୍ଥାରେ କିଛି ତ୍ରୁଟି ରହିଛି, ତେବେ ଜିଲ୍ଲା ମୁଖ୍ୟ ମେଡିକାଲ ଅଫିସ ଆଦି ଭଳି ସରକାରୀ ଏଜେନ୍ସିଗୁଡ଼ିକ ମଧ୍ୟରେ ଉତ୍ତମ ସମନ୍ୱୟ ରହିଲେ ଏସବୁ ସମସ୍ୟା ସମାଧାନ ହୋଇପାରିବ ।
ପ୍ରଶ୍ନଃ କମିଶନ ଅନଲାଇନ ଅଭିଯୋଗ ପଞ୍ଜିକରଣ ପାଇଁ ବ୍ୟବସ୍ଥା କରିଛନ୍ତି । ତେବେ ସଚେତନତା ଅଭାବରୁ ଦିବ୍ୟାଙ୍ଗମାନଙ୍କୁ କମିଶନ ଅଫିସକୁ ଅଭିଯୋଗ ପଞ୍ଜିକରଣ ପାଇଁ ଆସିବାକୁ ପଡୁଛି । ଆପଣ ଏହାକୁ କିପରି ସମାଧାନ କରିବେ?
ଉତ୍ତରଃ ବିଭିନ୍ନ ସମୟରେ ସଚେତନତା ଅଭିଯାନ ମାଧ୍ୟମରେ ଦିବ୍ୟାଙ୍ଗମାନଙ୍କୁ ସଚେତନ କରିବାକୁ ଉଦ୍ୟମ କରିବି । ସିଭିଲ ସୋସାଇଟି ଗୋଷ୍ଠୀଙ୍କ ସହଯୋଗ ସଚେତନତା କାର୍ଯ୍ୟକ୍ରମରେ ସହାୟକ ହେବ ।
This site uses Akismet to reduce spam. Learn how your comment data is processed.
ପଛୁଆ ଅଞ୍ଚଳରେ ଚାଲୁଥିବା ଯୋଜନାର ଢାଞ୍ଚାଗତ ପରିବର୍ତ୍ତନର ଆବଶ୍ୟକତା (ଅଭିମତ)
ପଶ୍ଚିମ ଓଡ଼ିଶା ବିକାଶ ପରିଷଦ" ଗତ କିଛି ମାସ ହେବ ଅଧିକ କ୍ରିୟାଶୀଳ ହୋଇଥିବା ଖୁସିର ବିଷୟ, ମାତ୍ର ଏହାର ଢାଞ୍ଚାରେ ଅନେକ ପରିବର୍ତ୍ତନ ଓ ଆହୁରି କିଛି ପ୍ରଶାସନିକ ଆବଶ୍ୟକତା ରହିଛି ।
ଉତ୍କଳୀୟ ପରମ୍ପରାରେ ପରିପୁଷ୍ଟ ନୃତ୍ୟ ଓ ସଂସ୍କୃତିର ବିଭିନ୍ନ ଦିଗରେ ପ୍ରଚାର ଓ ପ୍ରସାର ନିମନ୍ତେ ନିଷ୍ଠାପର ଉଦ୍ୟମର ଆବଶ୍ୟକତା ରହିଛି ।
କେବଳ ରାଜ୍ୟ ଭିତରେ ନୁହେଁ ରାଜ୍ୟ ବାହାରେ ମଧ୍ୟ ଏହାର ପରିବ୍ୟାପ୍ତ ହେବା ଯାଞ୍ଚନୀୟ ।
କୋଭିଡ-୧୯ ନିୟନ୍ତ୍ରଣ ଓ ମୁକାବିଲାରେ ଦେଶର ଶୀର୍ଷ ଦୁଇଟି ରାଜ୍ୟ ମଧ୍ୟରେ ଥିବାରୁ କେନ୍ଦ୍ର ସରକାର ଓଡ଼ିଶାକୁ ପ୍ରଶଂସା କରିଛନ୍ତି ।
କୋଭିଡ-୧୯ ସଙ୍କଟକୁ ସଫଳ ଭାବେ ମୁକାବିଲା କରିଥିବା କେରଳ ଓ ଓଡ଼ିଶାକୁ ବିଶ୍ୱ ଅର୍ଥନୈତିକ ଫୋରମ ପ୍ରଶଂସା କରିଛି ।
ଶବହେବାକୁ ଭାବିଥିଲେ, ଏବେ ଶବକୁ ସାଥୀ କରିଛନ୍ତି ସାଥୀ ଋତୁରାଣୀ (ସ୍ୱତନ୍ତ୍ର)
ଏମିତି ଜଣେ ମହିଳା ହେଲେ ଋତୁରାଣୀ ସେନାପତି । ନିଜ ଘର ବାଲେଶ୍ୱର ହୋଇଥିଲେ ବି ରହୁଛନ୍ତି ପୁରୁଣା ଭୁବନେଶ୍ୱର ଅଞ୍ଚଳରେ ।
ଅନ୍ୟ ଝିଅମାନଙ୍କ ଭଳି ସେ ବି ସ୍ୱପ୍ନ ଦେଖିଥିଲେ । ବିବାହ କରିବେ, ସ୍ୱାମୀ, ପରିବାର, ପିଲାମାନଙ୍କ ସହ ସମୟ କାଟିବେ ।
ସଂଗ୍ରହାଳୟର ସମୃଦ୍ଧ ତାଳପତ୍ର ପାଣ୍ଡୁଲିପି ଗ୍ୟାଲେରିରେ ୨୭ଟି ବିଷୟରେ ୨୦ ହଜାରରୁ ଅଧିକ ପାଣ୍ଡୁଲିପି ସ୍ଥାନ ପାଇଛି ।
ସେହିପରି ପ୍ରତ୍ୱତତ୍ତ୍ୱ ବିଭାଗରେ ଖ୍ରୀଷ୍ଟପୂର୍ବ ତୃତୀୟ ଶତାବ୍ଦୀରୁ ଆରମ୍ଭ କରି ମଧ୍ୟଯୁଗ ଶେଷ ପର୍ଯ୍ୟନ୍ତ ବିଭିନ୍ନ ସମୟର ସ୍ଥାପତ୍ୟ ତିନିଟି ବିରାଟ ହଲରେ ପ୍ରଦର୍ଶିତ ହେଉଛି ।
କେହି କାହାକୁ ଦେଖା ନହୋଇପାରିଲେ କ'ଣ ହେଲା କିନ୍ତୁ ମେରି ଖ୍ରୀଷ୍ଟମାସ୍ କହିବାକୁ ଭୁଲି ନାହାନ୍ତି ।
ଖାସ୍ କରି ବଡ଼ଦିନ ପୂର୍ବରୁ ଆମ ଓଲିଉଡର ତାରକାମାନେ ପ୍ରଶଂସକଙ୍କୁ ମେରି ଖ୍ରୀଷ୍ଟମାସ୍ କହି ବଡ଼ଦିନର ଶୁଭେଚ୍ଛା ଓ ଶୁଭକାମନା ଜଣାଇଛନ୍ତି ।
